送魏時中胡才卿還城
作者：吳潛
朝代：宋

paragraphs: 歲晏謝紛務，掩關慕幽居。
於道良未親，養真聊自娛。
孰謂雙彥來，南征千里餘。
忻然肯相過，脩贄期讀居。
媿無一日長，幸與斯文俱。
溫溫石中玉，皎皎淵底珠。
至瑶豈易求，欲速非良圖。
雨餘浮新綠，風暖勾萌舒。
閒齋對泮水，感物懷倚閭。
即此悟明德，遠遊竟何如。